laion/Wikipedia-Exotic huggingface dataset:
התקיפה הישראלית באיראן (2024)

התקיפה המיוחסת לישראל באיראן אירעה ב-19 באפריל 2024, והותקף בה בסיס של חיל האוויר האיראני שנמצא ליד העיר אספהאן. לפי דיווחי איראן, הייתה פגיעה בבסיס ללא נפגעים. ישראל לא אישרה שהיא התוקפת ולא מסרה מידע על התקיפה, אך בתקשורת הבינלאומית התקיפה יוחסה לישראל, כפעולת תגמול לתקיפה האיראנית על ישראל, ופורסמו פרטים על אופן ביצועה. התקיפה כללה גם תקיפה בא-סווידא שבדרום סוריה. צה״ל תקף באמצעות כטב"מים ומטוסי קרב של חיל האוויר. ערכים מורחבים – ההתנקשות במוחמד רזא זאהדי, המתקפה האיראנית על ישראל (אפריל 2024) ב-1 באפריל 2024 תקפה ישראל את מבנה הקונסוליה האיראנית בדמשק. בתקיפה נהרג בריגדיר גנרל מוחמד רזא זאהדי, מפקד כוח קודס בסוריה ובלבנון ובכיר במשמרות המהפכה האסלאמית של איראן, ועימו נהרגו לפחות 16 בני אדם. בתגובה תקפה איראן את ישראל בליל 14 באפריל (תקיפה שקיבלה את השם הבטחה אמיתית; בפרסית: وعده صادق). התקיפה כללה 115–130 טילים בליסטיים, כ-185 כטב"מים ו-36 טילי שיוט. במבצע הגנה נרחב, שקיבל את השם מבצע מגן ברזל, יירטו צה"ל והקואליציה הצבאית בהובלת ארצות הברית 99 אחוזים מהאיומים. ב-19 באפריל 2024, ביום שישי, בסמוך לשעה ארבע בבוקר, ישראל תקפה מתקנים צבאיים של משמרות המהפכה על אדמת איראן. התקיפה נעשתה כנראה בשלבים. ראשית השמידה ישראל מערכות מכ"ם באזור דרעא שבדרום סוריה, כדי לפנות מסדרון בטוח למטוסים התוקפים, ולאפשר ירי מטווח יעיל. לפי העיתון "פייננשל טיימס", שלושה מטוסי תקיפה ירו טילי "אנקור כחול" משטח סוריה לעבר מערך ההגנה של המתקן הגרעיני בנתנז. רקטות ההאצה של טילי אנקור כחול התנתקו מעל עיראק ונפלו דרומית לבגדאד. ראש הטיל המשיך ופגע ביעדים באיראן מבלי שמטוסי חיל האוויר הישראלי התקרבו לשטח האווירי של איראן. ברשת ABC דווח כי לפי גורמים אמריקניים, מטרת התקיפה בין היתר הייתה מכ"ם הגנה אווירית ליד אספהאן. התקיפה בוצעה באמצעות ירי של שלושה טילים ממטוסי קרב - שכוונו למערך ההגנה של המתקן בנתנז. בנוסף, לפי דיווחים, ישראל תקפה באמצעות טילים ששוגרו מחוץ לשטחה האווירי של איראן, וכטב"מים ששוגרו מתוך שטח המדינה. שלושה גורמים באיראן אישרו ל"ניו יורק טיימס" שנגרם נזק לבסיס. לאחר האירוע, המרחב האווירי בטהראן נסגר זמנית, ונפתח. במהלך הלילה דווח גם על תקיפות שבוצעו בסוריה ובעיראק. לפי תמונת לוויין, נגרם נזק לסוללת טילי קרקע-אוויר מסוג S-300 האחראית על הגנת המתקן הגרעיני בנתנז. בדיווח בניו יורק טיימס נכתב כי ישראל עשתה בתקיפה באיראן שימוש בנשק בעל טכנולוגיה מיוחדת שאפשרה לו לחמוק ממערכות המכ"ם והגילוי האיראניות, ולפגוע בהצלחה במערכת ההגנה האווירית הסמוכה למתקן הגרעיני בנתנז. מתקפות הכטב"מים באיראן (2023) מבצע יד ארוכה Mehul Srivastava, John Paul Rathbone, Neri Zilber, Raya Jalabi, Felicia Schwartz, Military briefing: the Israeli missiles used to strike Iran, Financial Times, ‏19 באפריל 2024 ניר דבורי, ‏צילומי לוויין חושפים: נזק נגרם לסוללת ההגנה האווירית של מתקן הגרעיני בנתנז, באתר ‏מאקו‏, 20 באפריל 2024. גורם אמריקני בכיר: ישראל תקפה את מערך ההגנה של מתקן הגרעין בנתנז, באתר ‏מאקו‏, 19 באפריל 2024. סוכנויות הידיעות, ‏דיווח דרמטי: ישראל תקפה את מערך ההגנה של אתר גרעין באיראן, באתר מעריב אונליין, 20 באפריל 2024
אוסטרליה (פירושונים)

האם התכוונתם ל... אוסטרליה – מדינה באוקיאניה אוסטרליה (יבשת) – יבשת באוקיאניה אוסטרליה (סרט) – סרט דרמה אוסטרליה (סיירת מערכה, 1911) – סיירת אוסטרלית
המתים (פירושונים)

האם התכוונתם ל... המתים – סיפור קצר מאת ג'יימס ג'ויס המתים (סרט) – סרט קולנוע משנת 1987 בבימויו של ג'ון יוסטון, על פי סיפורו של ג'יימס ג'ויס המתים של יפו – סרט דרמה ישראלי משנת 2019 בבימויו של רם לוי דרישה אל המתים – יצירת שיחה עם המתים יום המתים – חג מקסיקני השייך לחגיגות הקתוליות המוקדשות לזכרם של אבות המשפחה שהלכו לעולמם תחיית המתים – אמונה הקיימת בדתות ובאמונות שונות, שבעתיד יקומו בני האדם המתים לתחייה המתים המהלכים
בית הכנסת בטאגאנרוג

בית הכנסת בטאגאנרוג הוא בית כנסת ששימש את הקהילה היהודית בטאגאנרוג. הוא היה ממוקם ברחוב טורגנייבסקי (רו'). ב-1923 הולאם בית הכנסת והוסב ל"מועדון הבינלאומי של המיעוטים הלאומיים". בהמשך הוסב למעון סטודנטים. המבנה הוקם במהלך השנים 1859-1876 על פי עיצובו של אדריכל טאגאנרוג מיכאיל פטרוב . ב-15 במרץ 1857 שלח האדריכל פטרוב דו"ח לוועדת הבנייה בקשה לאישור בניית בית הכנסת. לאחר קבלת האישור ממשרד הפנים, בפברואר 1859, החלה בניית בית כנסת מאבן. הם החליטו להשתמש בכסף מהסכומים שהתקבלו מתרומות. בתקופה זו חיו בעיר 748 יהודים, מתוכם 380 גברים ו-368 נשים. ראש בית הכנסת טאגאנרוג בין השנים 1912-1917 היה גרש פלדמן, אביה של השחקנית לעתיד פאינה רנבסקיה. בספטמבר 1911, באספת חברי הקהילה של מקהלת בית הכנסת, הוכרעה סוגיית השימוש בכלי נגינה בתפילות. כשלושה רבעים מהנוכחים הצביעו בעד התקנת כלי נגינה. העוגב נרכש על ידי הסוחר ג' פלדמן. הוא, בהיותו המנהל, הציע לחזק את המקהלה בקולות נשיים. השתתפותן של בנות במקהלת בית הכנסת הייתה חידוש לא רק עבור טאגאנרוג, אלא גם עבור רוסיה, שכן מקהלות נשים שרו במהלך תפילות רק בבתי כנסת מחוץ לרוסיה . ב-26 באפריל 1923 הולאם בניין בית הכנסת על ידי הוועד הפועל המחוזי, והוקם בו "המועדון הבינלאומי של המיעוטים הלאומיים". בסוף שנות ה-80 נבנה במקום בית הכנסת בניין מעונות סטודנטים בן תשע קומות עבור מכללת התעופה של טאגאנרוג. הבניין, שהחל להיסדק, הוכרז כבלתי בטיחותי עוד בשלב הבנייה ולא הושמש עד 2005, אז הועבר לידיה של האוניברסיטה להנדסת רדיו בטאגאנרוג. לאחר שהוציאה 45 מיליון רובל על שיפוצים נרחבים, פתחה אוניברסיטת הרדיו את מעונות הסטודנטים מס' 7 בבניין המשופץ בפברואר 2007 . Jews on the Don Land
מרי דייזי ארנולד

מרי דייזי ארנולד, באנגלית: Mary Daisy Arnold (בערך 1873 - 13 באוגוסט 1955) הייתה אמנית בוטנית שעבדה עבור משרד החקלאות של ארצות הברית (USDA) במשך למעלה משלושים וחמש שנים, וציירה בצבעי מים מגוון רחב של פירות. היא אחת משלושת האמנים הפוריים ביותר שעבודתם נשמרת כעת באוסף צבעי המים של משרד החקלאות. ארנולד למדה אמנות בניו יורק והחלה את הקריירה הארוכה שלה ב-USDA בשנת 1904, והפכה לחלק מקבוצה מובחרת של מאיירים שכללה את דבורה גריסקום פאסמור, אמנדה ניוטון, רויאל צ'ארלס סטדמן וג'יי מריון שול. מעט מאוד ידוע על מרי ארנולד. בהתייחס לקריירה שלה ב-USDA, ייתכן שהדבר נבע בחלקו מהעובדה שמסמכי המרכז הלאומי של רשומות כוח אדם בסנט לואיס מלפני 1921 הושמדו. 1060 ציורי צבעי המים שציירה ארנולד עבור USDA הם בין 1908 ל-1940. הנושאים של ארנולד כללו זנים רבים של תפוחים, תותים, פירות והדרים, כמו גם פירות אחרים כמו תאנים, פפאיות ואפרסמון. היא גם עשתה כמה עבודות קשורות כמו הרכבה וצביעה של שקופיות. ארנולד התגוררה באזור וושינגטון הבירה. מחוץ לעבודתה ב-USDA, היא ציירה נופים בשמן. מדיה וקבצים בנושא מרי דייזי ארנולד בוויקישיתוף Peter H. Falk, Who was who in American Art, 1564-1975: A-F, Sound View Press, 1999, ISBN 978-0-932087-55-3. (באנגלית) "Mary Daisy Arnold". The Washington Post (August 17, 1955), p. 18 "U.S. Department of Agriculture (USDA) Pomological Watercolor Collection" "Miss Mary Arnold, Former Illustrator at Agriculture". The Evening Star, Washington, D.C., Aug. 16, 1955. "The Collection of Pomological Watercolors at the U.S. National Arboretum" "Appointments in the Department of Agriculture". House Documents, 59th Congress, 2nd Session, vol. 92 (Dec. 3, 1906–Mar. 4, 1907). Washington: Government Printing Office, 1907, p. 447.
לונה (זמרת)

אלכסנדרה קטז'ינה "אולה" ויילגומס (בפולנית: Aleksandra Katarzyna "Ola" Wielgomas; נולדה ב-28 באוגוסט 1999), הידועה בשם הבמה לונה (Luna), היא זמרת-יוצרת פולניה. ייצגה את פולין באירוויזיון 2024 עם השיר "The Tower". ב-2010, לונה הצטרפה למקהלת הילדים ארטוס של התיאטרון הגדול בוורשה. ב-26 בנובמבר 2021, היא הוציאה את המיני-אלבום הראשון שלה, Caught in the Night.‏ ב-22 באפריל 2022, היא הוציאה את אלבום האולפן הראשון שלה, Nocne zmory.‏ האלבום הגיע בשיאו למקום ה-14 במצעד האלבומים הפולני. ב-23 בינואר 2024, היא הוציאה את הסינגל "The Tower". בפברואר של אותה שנה נודע כי היא תייצג את פולין באירוויזיון 2024 עם השיר הזה לאחר שהשיר נבחר על ידי ועדה פנימית של רשות השידור הפולנית TVP.‏ כמו כן, השיר הגיע בשיאו למקום ה-20 במצעד 100 שירי האיירפליי הפולני ולמקום ה-80 במצעד 100 שירי הסטרימינג הפולני. ב-7 במאי עלתה לונה על בימת חצי הגמר הראשון של האירוויזיון וביצעה את שירה "The Tower". היא נכשלה בניסיונה להעפיל לגמר שהתקיים ב-11 במאי. מדיה וקבצים בנושא לונה בוויקישיתוף לונה, ברשת החברתית פייסבוק לונה, ברשת החברתית אינסטגרם לונה, ברשת החברתית טיקטוק לונה, באתר אפל מיוזיק (באנגלית) לונה, באתר ספוטיפיי לונה, באתר MusicBrainz (באנגלית) לונה, באתר דיזר לונה, באתר טיידל (באנגלית) לונה, באתר אמזון מיוזיק Rokita, Martyna (2020-12-18). "Luna: Cały czas eksperymentuję". Super Express (בפולנית). ארכיון מ-2020-12-19. נבדק ב-2021-01-12. "Ola Wielgomas prezentuje utwór 'Serca przemokną'". Polska Płyta / Polska Muzyka (בפולנית). 2019-04-30. ארכיון מ-2021-01-16. נבדק ב-2021-01-12. "Ola Wielgomas debiutuje ('Między palcami')". Interia (בפולנית). ארכיון מ-2021-01-18. נבדק ב-2021-01-15. "Ola Wielgomas" (בפולנית). My Name Is New. 2018-09-21. ארכיון מ-2021-03-06. נבדק ב-2020-10-09. "Caught in the Night - EP by LUNA". 2021-11-26. ארכיון מ-2022-09-25. נבדק ב-2022-09-25. "Nocne Zmory by LUNA". 2022-04-22. ארכיון מ-2022-04-24. נבדק ב-2022-04-24. "Luna will sing for Poland in Malmö". Eurovision.tv. EBU. 2024-02-19. ארכיון מ-2024-02-19. נבדק ב-2024-02-19. Eurovision 2024 Semi-final 1 Results, eurovisionworld
חלום ישן (שיר)

"חלום ישן" הוא שיר שכתב, הלחין וביצע המוזיקאי והזמר הישראלי לירון עמרם. השיר התפרסם ב־8 בספטמבר 2016 כסינגל הראשון מתוך אלבום הבכורה של הזמר, "חלום ישן", שיצא לאור ב־2018. "חלום ישן" הוא שיר הנושא של אלבום הבכורה של הזמר, "חלום ישן". מבין 12 שירי האלבום, השיר היה האחרון שכתב עמרם, אבל הראשון שפרסם כסינגל. את המילים כתב ב־10–15 דקות. מבחינה מוזיקלית, עמרם ידע מראש שמקצב השיר יהיה Four on the floor (אנ') (מקצב של ארבעה רבעים שמאפיין להיטי דיסקו ומוזיקה אלקטרונית). עמרם הקליט סקיצה וחיפש מפיק מוזיקלי לאלבום כולו. תהליך חיפוש המפיק היה מורכב, ובמהלכו התעצב השיר. בתחילה פנה עמרם לעידן ("ברונו") גרייף מ"טרי פויזן". עמרם החליט לא לקחת אותו לתפקיד המפיק בסופו של דבר, אבל גרייף סייע לו להגיע לביט של השיר. עמרם המשיך בחיפושיו והגיע למיכאל כהן. גם כהן לא נבחר כמפיק, אבל סייע לעמרם להבין את תפקיד הבס בשיר. בהמלצת ידידתו צליל דנין פנה עמרם לרועי אביטל, שעבד בעבר עם דנין. עמרם החליט שאביטל יהיה מפיק האלבום. לעמרם ולאביטל היה ברור שהשיר "חלום ישן" הוא השיר הראשון שהם צריכים לעבוד עליו. בסשן הראשון של השניים התעצב הבסיס של הפקת השיר. השניים הגדירו את חטיבת הקצב. בהמשך התווסף הסינתיסייזר, ואחר כך גיטרות הסרף (אנ'), שהוסיפו אווירה מזרחית לשיר. עמרם עשה הפסקה של חודש שבמהלכה חיפש דבר מה שהיה חסר לו בשיר, והגיע להחלטה להוסיף כינורות. הוא כתב את עיבוד הכינורות בעצמו, ולהקלטתם בחר את אמיתי צברי, שעבד בעבר עם אביו של לירון, אהרן. צברי הוקלט בשישה ערוצים כדי לתת צבע של תזמורת. בשלב הסופי של ההקלטה הסתייע עמרם במתופף שלו, ברק בן צור, וביקש ממנו הקלטת מצלתיים בלבד, ולבסוף עיצבו עמרם ואביטל את הגרסה הסופית של השיר. עמרם החליט לפרסם את הסינגל בלי לחכות לשאר האלבום. החלטה נוספת שלו הייתה להוציא את הסינגל בהוצאה עצמית. השיר הצליח והושמע בתחנות רדיו בעלות כיוון מוזיקלי שונה מאוד כמו גלגלצ ולב המדינה. ”לא עשיתי שום דבר כדי להתחנף לאוזן של מישהו אחר. עשיתי את הדברים שאני אוהב. הוא [רועי אביטל] עשה את הדברים שהוא אוהב. וזה ההישג של השיר”, אמר עמרם. כיבוש יריחו שימש השראה לעמרם למילים "עד שייפלו החומות" ולמוזיקה שמלווה את המילים: "דמיינתי את החומות נופלות", סיפר. עמרם סיפר שהשיר מבטא כמיהה ובקשה להצלחה, אהבה והשראה. המשפט "עד שייפלו החומות ואז תבואי אלי" ניתן לפרשנות אישית כפנייה לאישה או כבקשת השראה. הוא הוסיף שמבין שתי שיטות ליצירה: לחכות להשראה, או לגשת לעבוד וליצור, הוא בחר בשיטה השנייה, החליט שהוא רוצה לכתוב את השיר וקיבל ביצירה סיוע מאלוהים. עמרם אייר את עטיפת הסינגל. השיר נכנס למצעד הפזמונים השבועי של רשת ג' ב־10 בנובמבר 2016 וצעד תשעה שבועות, עד 12 בינואר 2017, אז יצא מהמצעד. בשיאו הגיע למקום הרביעי ב־24 בנובמבר 2016. לירון עמרם – זמרה, גיטרות, קולות רקע רועי אביטל – בס, גיטרות ברק בן צור – כלי הקשה אמיתי צברי – כינור גלעד חזן – כינור מפיק מוזיקלי – רועי אביטל עיבוד – לירון עמרם איור – לירון עמרם גרפיקה – אלעד אלהרר אקורדי השיר "חלום ישן" באתר Tab4u סרטון השיר "חלום ישן" באתר יוטיוב מילות השיר "חלום ישן" באתר שירונט לירון עמרם – חלום ישן, באתר בנדקמפ נתוני היצירה, באתר אקו"ם שיר אחד | חלום ישן | לירון עמרם, באתר כאן, 14 בפברואר 2017 לירון עמרם על השראה והסיפור מאחורי "חלום ישן" – מכללת BPM, סרטון בערוץ "מכללת BPM", באתר יוטיוב המצעד השבועי של רשת ג' מתאריך 10 בנובמבר 2016, באתר פזמונט המצעד השבועי של רשת ג' מתאריך 12 בינואר 2017, באתר פזמונט המצעד השבועי של רשת ג' מתאריך 24 בנובמבר 2016, באתר פזמונט
ספייס פיוניר

ספייס פיוניר, ‏(Space Pioneer, Beijing Tianbing Technology Co., Ltd.) היא חברה סינית בבעלות פרטית שפועלת בתחום תעשיית החלל. היא הוקמה בשנת 2019. החברה פועלת בבייג'ינג. היא הוקמה על ידי Kang Yonglai שעבד בחברת לנדספייס. החברה הצליחה לעשות מספר סבבים של גיוס הון. ביולי 2023 היא גייסה 414 מיליון $ לפיתוח משגר רב פעמי. מטרת החברה לפתח מספר דגמים של משגרים. המשגרים ינוצלו לשיגור לווייני תקשורת סיניות וחללית מטען לתחנת החלל הסינית. משגר שמנצל מנוע Tianhuo-3 דלק נוזלי שפותח על ידי מהנדסי החברה. הוא יכול להביא למסלול לווייני נמוך מטען במשקל כ-3,000 ק"ג. משגר שנכנס לשירות בשנת 2023. הוא יכול להביא למסלול לווייני נמוך מטען במשקל כ-2,000 ק"ג. השיגור המוצלח הראשון בוצע ב-2 באפריל 2023. לראשונה חברה פרטית סינית הצליחה לשגר לוויין למסלול מהניסיון הראשון. השיגור בוצע ממרכז שיגור הלוויינים ג'יוצ'ואן. ערך מורחב – טיאנלונג-3 משגר ששיגור הראשון מתוכנן לשנת 2024. השלב הראשון של המשגר יהיה מותאם לשימוש חוזר עד 10 פעמים. הוא יכול להביא למסלול לווייני נמוך מטען במשקל כ-17,000 ק"ג. המשגר מתוכנן להיות מצויד ב-9 מדחפים שיספקו כוח גדול יותר ממשגר פאלקון 9. המשגר עשוי להתחרות במשגר "פאלקון 9". השיגור מתוכנן ליולי 2024, מוגדר כשיגור ניסיון ולא יכלול שימוש חוזר של השלב הראשון של המשגר. הוא יבוצע מחלק מסחרי של מרכז שיגור הלוויינים ונצ'אנג. אתר האינטרנט הרשמי של ספייס פיוניר מידע על שיגורי Tianlong-2 גיוס הון על ידי ספייס פיוניר נתוני המשגר פיתוח מתחרה לפאלקון 9 קידום בניית Tianlong-3
פרנקפורטר קראנץ

פרנקפורטר קרנץ (בגרמנית: Frankfurter Kranz) היא מומחיות מגדנאות של פרנקפורט אם מיין, גרמניה. ההכנה מתחילה באפייה של עוגת ספוג יציבה בתבנית אפייה בצורת טבעת. לאחר מכן פורסים את העוגה לרוחב כדי לחלק אותה לשתיים או שלוש טבעות, ושכבות עבות של ציפוי קרם חמאה מונחות בין הטבעות, בדרך כלל עם שכבת ריבה אדומה (על פי רוב ריבת תות שדה, ענבי שועל או דובדבנים). לאחר מכן מצפים את החלק החיצוני של העוגה בנדיבות בעוד קרם חמאה ומעליו אגוזים שבורים מצופי קרמל, הנקראים Krokant, שהם פתיתי שקדים קלויים ו/או אגוזי לוז טחונים. Krokant הוא "סימן ההיכר" של העוגה הזאת. פרנקפורטר קרנץ נחשבת לזכר פרנקפורט כעיר ההכתרה של קיסרי הקיסרות הרומית הקדושה. צורתה העגולה והשבירונים נועדו לייצג כתר זהוב, הדובדבנים צריכים להזכיר אבני אודם. לאחר מלחמת העולם השנייה, בהיעדר חמאה, פני העוגה היו מצופים לעיתים קרובות בגוגל מוגל (משחת חלמונים ממותקת), וסוגים אחרים של קישוט עשויים לכלול נקודות מקרם חמאה או דובדבנים מסוכרים. כיום השם פרנקפורטר קרנץ מוגן, ומחייב שימוש בקרם חמאה. כל וריאציה, כמו שימוש במרגרינה, או גרסת הקיץ של העוגה באמצעות גלידה, חייבת להיות מסומנת אחרת. פרנקפורטר קרנץ עיטורים אדומים, ירוקים ולבנים שייראו כמו תכשיטים על הכתר רשימת הקינוחים הגרמניים מדיה וקבצים בנושא פרנקפורטר קראנץ בוויקישיתוף Peter Badenhop, Frankfurter Gerichte : Fünf Spezialitäten, die man probiert haben sollte (five inevitable dishes of Frankfurt) in: Frankfurter Allgemeine Zeitung dated 25. August 2021 Frankfurt Crown Cake Butter-creme cake Frankfurt style by Frankfurt tourism office "Frankfurter-Kranz Buttercream Filled Cake" (recipe). Recipezaar.com. Accessed June 2010.
מבצע כחל

מבצע כחל היה מבצע משולב של סיירת מטכ"ל וחיל האוויר הישראלי בעומק שטח מצרים בלילה בין 2-1 בדצמבר 1965. מבצע כחל היה חלק מסדרה של מבצעים משולבים של חיל האוויר וסיירת מטכ"ל. המבצע הוא חלק ממספר פשיטות משולבות של חיל האוויר וסיירת מטכ"ל שבוצעו בשטח מצרים ב-1963–1967 לפני מלחמת ששת הימים. מפקד כוח סיירת מטכ"ל במבצע היה סרן נחמיה כהן ואחיו, מפקד המסוקים היה אל"ם אליעזר כהן. לראשונה בצה"ל השתתפו במבצע שלושה מסוקים מסוג סיקורסקי S-58, במבצע לוחמי סיירת מטכ"ל אספו מודיעין בעומק שטח מצרים, בפועל לא בוצעה ככל הנראה על ידי אנשי סיירת מטכ"ל פעילות מבצעית של ממש. מבצע כחל היה המבצע בסדר גודל הנרחב ביותר בסדרת הפשיטות המשולבות של חיל האוויר וסיירת מטכ"ל לקראת מלחמת ששת הימים. מפקד המסוקים אליעזר כהן סיפר על המבצע: " לראשונה בתולדות צה"ל, מבנה של שלישיית מסוקים טס למשימה מבצעית. בכל אחד מההליקופטרים ישבו לוחמי הסיירת. כל המטה הכללי של צה"ל ישב בפיקוד הקדמי עם הרמטכ"ל, ועקב אחרינו בהתרגשות בלתי רגילה, מפני שזה היה המבצע הגדול ביותר לפני מלחמת ששת הימים - הן בכמות המסוקים והן בכמות החיילים." — אליעזר כהן, עיתון במחנה. מבצע “כחל” - מרקיע שחקים מבצע "כחל", באתר גבורה
מועדון הוקי יוטה

מועדון הוקי יוטה (באנגלית: Utah Hockey Club) היא קבוצת הוקי קרח מקצוענית מסולט לייק סיטי, יוטה, ארצות הברית, ששמה הקבוע עדיין לא נקבע, שהצטרפה לליגת ה-NHL בעונת 2024/25. היא חברה בבית המרכזי שבחטיבה המערבית. שמה הזמני משמש אותה בעונתה הראשונה בליגה. הקבוצה נוסדה ב-2024 על ידי ראיין סמית, הבעלים של קבוצת ה-NBA יוטה ג'אז וקבוצת ה-MLS ריאל סולט לייק. היא רכשה את פעילות הספורט ואת חוזי השחקנים והצוות של קבוצת ה-NHL אריזונה קויוטיס שפעילותה הופסקה. ב-2023 ניצבה קבוצת ה-NHL אריזונה קויוטיס במצב קשה כשנותרה ללא בית קבע, ונאלצה לשחק את משחקי הבית שלה באולם מאלט ארנה בעיר טמפה שבו 5000 מושבים בלבד. הכוונה הייתה להקים בעיר אולם קבע, אולם במשאל שנערך בקרב תושבי העיר נדחתה ההצעה ונגנזה. בעקבות כך היה ברור שלקבוצה אין זכות קיום בטמפה, ובכלל באזור פיניקס רבתי. ראיין סמית, הבעלים של קבוצת ה-NBA יוטה ג'אז וקבוצת ה-MLS ריאל סולט לייק הציע להנהלת הליגה לקנות את כל פעילות הספורט של הקויוטיס, כולל כל חוזי השחקנים והצוות, ולהעביר את הפעילות לקבוצת NHL חדשה שתוקם ביוטה ותחלוק את ה"דלתא סנטר" בסולט לייק סיטי עם הג'אז שהאולם הוא אולמה הביתי, למרות שה"דלתא סנטר" מכיל 14000 מושבים בלבד בתצורת הוקי קרח וגם הוא נחשב לאולם קטן במונחי NHL. ב-18 באפריל 2024 אישרה הליגה את בקשתו. אריזונה קויוטיס הפסיקה את פעילותה, ונקבע שקבוצת ה-NHL של יוטה תחליף אותה בליגה ובבית המרכזי. סמית הודיע שבכוונתו להקים אולם חדש בסולט לייק סיטי, שיהיה מתאים יותר להוקי קרח וישמש את שתי הקבוצות. כמו כן הבהיר סמית שהקבוצה החדשה תישא את שם מדינת יוטה, ולא את שמה של סולט לייק סיטי בלבד; שמה של הקבוצה, הלוגו שלה, צבעיה ומדיה ייבחרו מאוחר יותר. ביוני 2024 נבחרו צבעיה של הקבוצה, ונקבעו לה שם זמני ("מועדון הוקי יוטה"), לוגו זמני ומדים זמניים, המשמשים אותה בעונתה הראשונה בליגה. שמה הקבוע והלוגו הקבוע שלה ייקבעו מאוחר יותר. נכון ל-19 באפריל 2024 אתר האינטרנט הרשמי של מועדון הוקי יוטה
4147 לנון

4147 לנון (באנגלית: 4147 Lennon) הוא אסטרואיד הממוקם באזורים הפנימיים של חגורת האסטרואידים. האסטרואיד נקרא על שם ג'ון לנון, זמר וחבר הביטלס שנרצח ב-1980. האסטרואיד מהווה חלק ממשפחת וסטה (אנ'), משפחת אסטרואידים, הנקראת על שמו של וסטה, האסטרואיד השני בגודלו מערכת השמש. האסטרואיד מקיף את השמש בחגורת האסטרואידים, במרחק של 2.2 עד 2.6 יחידות אסטרונומית מהשמש. זמן הקפתו את השמש הוא 3 שנים ו-8 חודשים. האסטרואיד נצפה לראשונה ב-1971, במצפה הכוכבים האסטרופיזיקלי של קרים. אף על פי זאת, הוא התגלה רק ב-12 בינואר 1983, בתחנת אנדרסון מסה, על ידי בריאן א. סקיף. באוקטובר 2004 התקבלה עקומת אור סיבובית של לנון במהלך סקירה פוטומטרית של אסטרואידים מסוג V במספר מצפי כוכבים ביפן. עקומת האור המקטעית נתנה תקופת סיבוב ארוכה מאוד של 137 שעות עם וריאציה של בהירות גבוהה של 0.6 בגודל (U=1). לפי סקירה שבוצעה על ידי טלסקופ החלל WISE של נאס"א עם משימת ה-NEOWISE (אנ'), קוטרו המינימלי של לנון הוא 5.2 ק"מ וקוטרו המקסימלי הוא 7.1 ק"מ ולפני השטח שלו יש אלבדו של 0.24 של 0.42, בהתאמה. עקומת האור של האסטרואיד הניחה אלבדו סטנדרטי של 0.20, כמקובל עבור אסטרואידים מסוג S, וחישב קוטר של 7.5 קילומטרים ובהירות מוחלטת של 13.0. אסטרואיד זה נקרא על שמו של המוזיקאי האנגלי ג'ון לנון (1940–1980), המפורסם בזכות שירו Imagine ומייסד שותף של הביטלס, אחת הלהקות המצליחות ביותר בתולדות המוזיקה הפופולרית. האסטרואידים 8749 הביטלס, 4149 האריסון, 4148 מקרטני ו-4150 סטאר, נקראו על שם הלהקה ושלושת חבריה הנוספים. השמות פורסמו באופן רשמי על ידי מרכז כוכבי הלכת המינורים ב-10 באפריל 1990. חגורת האסטרואידים "4147 Lennon (1983 AY)", Minor Planet Center Lightcurve Survey of V-type Asteroids. I. Observations until Spring 2004, arXiv(אנ') A. Mainzer, T. Grav, J. Masiero, J. Bauer, E. Hand, D. Tholen, R. S. McMillan, T. Spahr, R. M. Cutri, E. Wright, J. Watkins, W. Mo, C. Maleszewski, NEOWISE Studies of Spectrophotometrically Classified Asteroids: Preliminary Results, The Astrophysical Journal 741, 2011-11-10, עמ' 90 doi: 10.1088/0004-637X/741/2/90 Joseph R. Masiero, A. K. Mainzer, T. Grav, J. M. Bauer, R. M. Cutri, J. Dailey, P. R. M. Eisenhardt, R. S. McMillan, T. B. Spahr, M. F. Skrutskie, D. Tholen, R. G. Walker, E. L. Wright, E. DeBaun, D. Elsbury, T. Gautier IV, S. Gomillion, A. Wilkins, Main Belt Asteroids with WISE/NEOWISE I: Preliminary Albedos and Diameters, The Astrophysical Journal 741, 2011-11-10, עמ' 68 doi: 10.1088/0004-637X/741/2/68 Joseph R. Masiero, A. K. Mainzer, T. Grav, J. M. Bauer, R. M. Cutri, C. Nugent, M. S. Cabrera, Preliminary Analysis of WISE/NEOWISE 3-Band Cryogenic and Post-Cryogenic Observations of Main Belt Asteroids, The Astrophysical Journal 759, 2012-11-01, עמ' L8 doi: 10.1088/2041-8205/759/1/L8 .https://www.minorplanet.info/PHP/oneasteroidinfo.php הביטלס קופצים לחלל, באתר סוכנות החלל הישראלית, 4 באפריל 2018
עונת 2024/2025 בפרמייר ליג

עונת 2024/2025 בפרמייר ליג היא העונה ה-33 בפרמייר ליג, והעונה ה-126 של הליגה הבכירה בכדורגל האנגלי בסך הכל. העונה החלה ב-16 באוגוסט 2024 וצפויה להסתיים ב-25 במאי 2025. 20 קבוצות ישתתפו בעונה זו בפרמייר ליג, 17 מתוכן ימשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: לסטר סיטי וסאות'המפטון שחזרו לפריימרליג לאחר היעדרות של שנה ואיפסוויץ' טאון שחזרה לפרמייר ליג לאחר היעדרות של עשרים ושנתיים שנה. לסטר סיטי ואיפסוויץ' טאון העפילו ישירות לאחר שסיימו במקומות הראשון והשני בהתאמה בעונת 2023/2024 בצ'מפיונשיפ וסאות'המפטון העפילה הודות לניצחון על לידס יונייטד בגמר פלייאוף העלייה. הן החליפו את שפילד יונייטד, ברנלי ולוטון טאון שירדו לצ'מפיונשיפ בסיום עונת 2023/2024. מעודכן ל-7 באוקטובר 2024 מעודכן ל-7 באוקטובר 2024 מעודכן ל-7 באוקטובר 2024 מעודכן ל-7 באוקטובר 2024 מדיה וקבצים בנושא עונת 2024/2025 בפרמייר ליג בוויקישיתוף Premier League Player Stats - Goals, www.premierleague.com (באנגלית) Premier League Player Stats - Assists, www.premierleague.com (באנגלית) השחקנים שמופעים בעמודה זו משחקים בעמדת השוער. Premier League Player Stats - Clean sheets, www.premierleague.com, *עמדת שוער (באנגלית)
עונת 2024/2025 בלה ליגה

עונת 2024/2025 בלה ליגה היא העונה ה-94 במסגרת הלה ליגה, תחרות הכדורגל הבכירה בספרד. העונה החלה ב-15 באוגוסט 2024 וצפויה להסתיים ב-25 מאי 2025. 20 קבוצות מתמודדות בליגה, 17 הקבוצות שסיימו ב־17 המקומות הראשונים בעונת 2023/2024, אליהן התווספו שתי המסיימות ראשונות בסגונדה ליגה בעונת 2023/2024 לגנס וריאל ויאדוליד, ואספניול שניצחה בפלייאוף העלייה של הסגונדה ליגה. הן החליפו את גרנדה, אלמריה וקדיס שירדו לסגונדה ליגה בסיום עונת 2023/2024. מעודכן ל-7 באוקטובר 2024 מעודכן ל-7 באוקטובר 2024 מעודכן ל-7 באוקטובר 2024 ערך מורחב – שחקן החודש בלה ליגה Spanish La Liga Top Scorers, BBC Sport (באנגלית) Spanish La Liga Top Scorers, BBC Sport (באנגלית)
עונת 2024/2025 בסרייה א'

עונת 2024/2025 בסרייה א' היא העונה ה-123 של התחרות שמאורגנת על ידי Lega Serie A. העונה החלה ב-17 באוגוסט 2024 וצפויה להסתיים ב-25 במאי 2025. בליגה משתתפות 20 קבוצות. 17 שהמשיכו מהעונה הקודמת ועוד 3 קבוצות שהעפילו מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת. הקבוצות פארמה, קומו וונציה הן הקבוצות שעלו מהסרייה ב'. מעודכן ל-7 באוקטובר 2024 מעודכן ל-7 באוקטובר 2024 מעודכן ל-7 באוקטובר 2024 ערך מורחב – שחקן החודש בסרייה א' Player Statistics | Lega Serie A, www.legaseriea.it (באנגלית) Italian Serie A Top Scorers, BBC Sport (באנגלית) Italian Serie A Top Scorers, BBC Sport (באנגלית)
עונת 2024/2025 בבונדסליגה

עונת 2024/2025 בבונדסליגה היא העונה ה-62 של הבונדסליגה הגרמנית. העונה החלה ב-23 באוגוסט 2024 וצפויה להסתיים ב-17 במאי 2025. מתוך 18 הקבוצות שמשתתפות בבונדסליגה, 15 המשיכו מעונת 2023/2024. זנקט פאולי והולשטיין קיל העפילו לליגה במקומן של דרמשטאדט 98 ופ.צ. קלן שסיימו בשני המקומות האחרונים בעונת 2023/2024 בבונדסליגה. בוכום שסיימה במקום ה-16 בעונת 2023/2024 ניצחה בדו-קרב פנדלים את פורטונה דיסלדורף שסיימה שלישית בבונדסליגה השנייה, לאחר 3–3 בסיכום שני המשחקים וכך הבטיחה את הישארותה בליגה. מעודכן ל-7 באוקטובר 2024 מעודכן ל-7 באוקטובר 2024 מעודכן ל-7 באוקטובר 2024 Bundesliga | Statistics 2023-2024 | Players | Goals, bundesliga.com - the official Bundesliga website (באנגלית) German Bundesliga Top Scorers, BBC Sport (באנגלית) Bundesliga | Statistics 2023-2024 | Players | Assists, bundesliga.com - the official Bundesliga website (באנגלית) German Bundesliga Top Assists, BBC Sport (באנגלית בריטית)